
PAZIŅOJUMS  PLAŠSAZIŅAS  LĪDZEKĻIEM
[sagatavots Rīgā, 15.09.2026.]

	Dekoratīvās mākslas un dizaina muzejs aicina uz 
programmas “Vārds dizainam 13” pasākumiem

2026. gada 26. septembris – 7. novembris

Dekoratīvās mākslas un dizaina muzejs
Skārņu iela 10, Rīga

[bookmark: _Hlk209722014][bookmark: _Hlk209699466]2026. gada rudenī Dekoratīvās mākslas un dizaina muzejs (Skārņu ielā 10, Rīgā) aicina uz neformālās izglītības programmas “Vārds dizainam” 13. sezonu, kas veltīta grafikas dizainam un tā nozīmei laikmetīgajā vizuālajā kultūrā. Sarunās un darbnīcās tiks aplūkots, kā dizains veido stāstus, ietekmē uztveri un palīdz domāt par sabiedrībai aktuāliem jautājumiem.

Šosezon programma “Vārds dizainam” pievērsīsies četrām tēmām: dizaina attiecības ar varu, stāstu, tehnoloģijām un kustību. Kopā ar dizaineriem, māksliniekiem un radošo industriju pārstāvjiem būs iespēja iepazīt grafikas dizainu kā daudzveidīgu komunikācijas valodu, kas lielā mērā nosaka mūsu ikdienu, izvēles un skatījumu uz pasauli. Lekcijas un darbnīcas piedāvās izzināt grafikas dizaina dažādās izpausmes – no ilustrācijas un vizuālās stāstniecības līdz tehnoloģijām, animācijai un dizaina lomai sabiedrībā.

26. septembrī plkst. 11.00
Darbnīca jauniešiem: No idejas līdz tēlam: ilustrācija un identitāte
Vada ilustratore Elīna Brasliņa
Darbnīcā jaunieši (no 15 gadu vecuma) iepazīs ilustrācijas pamatprincipus un pētīs, kā no idejas veidojas tēls un vizuāls stāsts. Praktiskā darbošanās rosinās eksperimentēt, attīstīt individuālu rokrakstu un domāt par savu identitāti.
Dalība darbnīcā ir bez maksas
Visi nepieciešamie materiāli tiks nodrošināti
Maksimālais dalībnieku skaits grupā: 15
Nepieciešama iepriekšēja pieteikšanās, aizpildot anketu

30. septembrī plkst. 18.00
Dizaina sarunas: Dizains un vara
Piedalās dizainere Maija Rozenfelde un mākslinieks Indriķis Ģelzis
Sarunā tiks aplūkots dizains kā ietekmes rīks, kas veido sabiedrības viedokli un vizuālo kultūru. Dalībnieki ar piemēriem pievērsīsies arī tam, kā grafikas dizains var aktualizēt pilsoniskās līdzdalības un sociālās integrācijas jautājumus.
Dalība lekcijā saskaņā ar muzeja cenrādi

14. oktobrī plkst. 18.00
Dizaina sarunas: Dizains un stāsts
Piedalās kurators, izdevējs Dāvids Šilters (David Schilter) un grāmatu dizainers Toms Mrazausks (Tom Mrazauskas)
Saruna pievērsīsies grafikas dizainam kā vizuālās stāstniecības formai. Tiks aplūkots, kā dizaina un mākslas principi palīdz radīt jēgpilnus, emocionāli iedarbīgus un dažādām auditorijām uztveramus stāstus.
Pasākums notiks angļu valodā
Dalība lekcijā saskaņā ar muzeja cenrādi

28. oktobrī plkst. 18.00
Dizaina sarunas: Dizains un tehnoloģijas
Piedalās uzņēmēja Anna Andersone un UX/UI dizainers Mārcis Miķelsons-Germs
Saruna būs veltīta dizaina lomai mūsdienu digitālajā vidē. Īpaša uzmanība tiks pievērsta mākslinieciskā un funkcionālā aspekta mijiedarbībai, kā arī piekļūstamības principiem iekļaujošas vizuālās komunikācijas veidošanā.
Dalība lekcijā saskaņā ar muzeja cenrādi

4. novembrī plkst. 18.00
Dizaina sarunas: Dizains un kustība
Piedalās mākslinieks, dizainers Mārtiņš Ratniks un uzņēmēja Rita Šteimane
Noslēdzošajā sarunu vakarā tiks aplūkota kustības un laika dimensija grafikas dizainā. Sarunā tiks skaidrots, kā animācija paplašina dizaina un mākslas izteiksmes iespējas un ietekmē skatītāja uztveri un pieredzi.
Dalība lekcijā saskaņā ar muzeja cenrādi

7. novembrī plkst. 11.00
Darbnīca pedagogiem: Vizuālā stāstniecība izglītībā – komiksi
Vada kurators, izdevējs Dāvids Šilters (David Schilter) un komiksu māksliniece Poera Paola (Power Paola)
Praktiskā darbnīca pedagogiem iepazīstinās ar komiksu kā radošu un efektīvu mācību instrumentu. Norisi vadīs Latvijā vienīgās komiksu izdevniecības “kuš!” līdzdibinātājs un kurators Dāvids Šilters (David Schilter) kopā ar komiksu mākslinieci Poeru Paolu (Power Paola) no Ekvadoras.
Pasākums notiks angļu valodā
Dalība darbnīcā ir bez maksas
Nepieciešama iepriekšēja pieteikšanās

Laipni gaidīts ikviens!

Par programmu “Vārds dizainam”
Dekoratīvās mākslas un dizaina muzeja neformālās izglītības programma “Vārds dizainam” ar Valsts kultūrkapitāla fonda atbalstu norisinās kopš 2012. gada ar mērķi popularizēt dizainu, iepazīstināt visplašāko sabiedrību ar nozares aktualitātēm un sasniegumiem. Katras sezonas piedāvātās tēmas ļauj dalībniekiem atklāt jaunas pieejas, iedvesmoties no pieredzes stāstiem un gūt dziļāku izpratni par to, kā dizains ietekmē kultūru, vidi un cilvēku savstarpējās attiecības. 14 gadu laikā pasākumi dažādām auditorijām – skolēniem, dizaina studentiem, jomas profesionāļiem, pedagogiem, dizaina entuziastiem u.c. – pulcējuši tūkstošiem interesentu klātienē un tiešsaistē, kļūstot par vienu no zināmākajām izglītības programmām Latvijas Nacionālā mākslas muzeja struktūrā.

Iepriekšējo sezonu lekciju video ieraksti pieejami DMDM YouTube kanālā “Vārds dizainam”.

Programmas kuratore:
Elza Elīza Ilješāne, izglītības programmu kuratore / Dekoratīvās mākslas un dizaina muzejs, LNMM
T: (+371) 67 830 917, E: Elza.Eliza.Iljesane@lnmm.gov.lv

Grafikas dizains:
Grieta Ieviņa, Latvijas Mākslas akadēmijas studente, DMDM rezidente

Komunikācija:
Līva Kubulniece, komunikācijas speciāliste / Dekoratīvās mākslas un dizaina muzejs, LNMM
T: (+371) 28 381 129, E: Liva.Kubulniece@lnmm.gov.lv


INTERNETA RESURSI:
https://lnmm.gov.lv
FACEBOOK: Dekoratīvās mākslas un dizaina muzejs
X: @DMDMmuzejs
INSTAGRAM: @DMDMmuzejs
YOUTUBE: muzejsDMDM
#lnmm
#DMDMmuzejs
#MansMuzejs
#vardsdizainam


ATTĒLI MEDIJIEM PIELIKUMĀ (failus augstā izšķirtspējā lūgums pieprasīt atsevišķi)
1.	Neformālās izglītības programmas “Vārds dizainam” 13. sezonas vizuālā identitāte. 2026. 
Dizains: Grieta Ieviņa
2.	Ilustratore Elīna Brasliņa. 2026. Foto: Agnese Zeltiņa
3.	Elīnas Brasliņas ilustrācija. 2026. Publicitātes foto
4.	Elīnas Brasliņas ilustrācija. 2016. Publicitātes foto
5.	Komiksu māksliniece Poera Paola (Power Paola, Ekvadora). 2026. Publicitātes foto
6.	Ekvadoras komiksu mākslinieces Poeras Paolas (Power Paola) ilustrācija. 2025. Publicitātes foto
7.	Ekvadoras komiksu mākslinieces Poeras Paolas (Power Paola) ilustrācija. 2026. Publicitātes foto
8.	Kurators, izdevējs Dāvids Šilters (David Schilter). 2026. Publicitātes foto
9.	Ilustrācija sarunai un darbnīcai ar kuratoru, izdevēju Dāvidu Šilteru (David Schilter). 2026. Publicitātes foto
10.	Izdevniecības “kuš!” komiksu antoloģijas. Ilustrācija sarunai un darbnīcai ar kuratoru, izdevēju Dāvidu Šilteru (David Schilter). 2025. Publicitātes foto
11.-15.	“Vārds dizainam” 13. sezonas atklāšanas pasākums “Jaunie dizainā” Dekoratīvās mākslas un dizaina muzejā 02.09.2026. Foto: Aija Vītoliņa-Freimane



Preses materiālu sagatavoja:	Nataļja Sujunšalijeva
Latvijas Nacionālā mākslas muzeja
Preses centra vadītāja
T: (+371) 67 357 527
GSM: (+371) 26 593 495
E: pr.service@lnmm.gov.lv
I: https://lnmm.gov.lv
X: www.x.com/LNMM_muzejs

